2.11 - รายการระหว่างกัน

1
บริษัทมีการทำรายการกับบริษัทร่วมและบริษัทที่เกี่ยวข้องกันตามรายละเอียดที่ได้เปิดเผยไว้ในหมายเหตุประกอบงบการเงินข้อ
5 และ 7 สำหรับปีสิ้นสุดวันที่ 30 กันยายน 2546
ซึ่งรายการที่เกิดขึ้นเป็นรายการปกติทางธุรกิจและเป็นรายการต่อเนื่อง

2 ความจำเป็นและความสมเหตุสมผลของรายการระหว่างกัน
รายละเอียดเพิ่มเติมเกี่ยวกับการทำรายการดังกล่าว
นอกเหนือจากที่ได้เปิดเผยไว้ในหมายเหตุประกอบงบการเงินมีดังนี้

1. บริษัท : บริษัท ไทยคาร์บอนแบล็ค จำกัด (มหาชน) - TCB

ประเภทกิจการ : ผลิตผงเขม่าดำ

ลักษณะความสัมพันธ์ : บริษัทถือหุ้นร้อยละ 24.98 และมีกรรมการบางส่วนร่วมกัน

มูลค่ารายการด้านรายรับ : รายได้จากค่าเช่า มูลค่า 2,940,000 บาท

ความจำเป็นและความสมเหตุสมผลของการทำรายการ : เนื่องจาก TCB
ไม่มีอาคารที่พักอาศัยสำหรับพนักงานในโรงงานซึ่งอยู่ในจังหวัดเดียวกัน บริษัทฯ
ให้เช่าอาคารสถานที่ดังกล่าว โดยราคาที่กำหนดเป็นราคาตามที่ตกลงร่วมกัน

มูลค่ารายการด้านรายจ่าย : ซื้อพลังงานไอน้ำ มูลค่า 300,989,000 บาท

ความจำเป็นและความสมเหตุสมผลของการทำรายการ :
ในกระบวนการผลิตผงเขม่าดำทำให้เกิดพลังงานไอน้ำ ซึ่งบริษัทฯ สามารถนำมาใช้ประโยชน์ได้
ราคาที่กำหนดเทียบเคียงกับราคาตลาดตามที่ตกลงร่วมกัน

2. บริษัท : บริษัท ไทย อคริลิคไฟเบอร์ จำกัด - TAF

ประเภทกิจการ ผลิตเส้นใยสังเคราะห์อคริลิค

ลักษณะความสัมพันธ์ : บริษัทถือหุ้นร้อยละ 30 และมีกรรมการบางส่วนร่วมกัน

มูลค่ารายการด้านรายรับ : ดอกเบี้ยรับจากเงินให้กู้ยืมระยะยาว มูลค่า 435,000 บาท
และรายได้จากการขายเกลือ

โซเดียมซัลเฟต มูลค่า 108,000 บาท

ความจำเป็นและความสมเหตุสมผลของการทำรายการ : เนื่องจากเป็นเงินให้กู้ยืมระยะยาว
บริษัทฯ ได้รับดอกเบี้ยรับเป็นรายไตรมาส และคิดดอกเบี้ยในอัตราเงินฝากประจำถัวเฉลี่ย
ส่วนราคาขายเกลือโซเดียมซัลเฟตกำหนดตามราคาตลาดทั่วไป

3. บริษัท : บริษัท ไทย โพลีฟอสเฟตและเคมีภัณฑ์ จำกัด - TPC

ประเภทกิจการ ผลิตโซเดียมไตรโพลีฟอสเฟต

ลักษณะความสัมพันธ์ : บริษัทถือหุ้นร้อยละ 49 และมีกรรมการบางส่วนร่วมกัน

มูลค่ารายการด้านรายรับ : ค่านายหน้าจากการเป็นตัวแทนขาย มูลค่า 25,940,000 บาท
รายได้จากการขายเกลือโซเดียม-ซัลเฟต มูลค่า 3,157,000 บาท
และรายได้จากการขายโซดาไฟ มูลค่า 3,624,000 บาท

ความจำเป็นและความสมเหตุสมผลของการทำรายการ : บริษัทฯ
ได้รับค่าคอมมิชชั่นจากการสนับสนุนกิจกรรมทางการตลาดแก่ TPC
ราคาขายเกลือโซเดียมซัลเฟตกำหนดตามราคาตลาดทั่วไปเป็นเกณฑ์ TPC
ซื้อโซดาไฟเมื่อเกิดความขาดแคลนสินค้าดังกล่าวชั่วคราว โดยราคาขายกำหนดเท่ากับราคาทุน

มูลค่ารายการด้านรายจ่าย : ซื้อโซดาไฟ มูลค่า 2,328,000 บาท ซื้อโซดาแอช มูลค่า 134,000
บาท

ความจำเป็นและความสมเหตุสมผลของการทำรายการ : บางครั้ง TPC ขายโซดาไฟคืนให้บริษัทฯ
โดยราคาที่กำหนดจะเท่ากับราคาซื้อ
ส่วนการซื้อโซดาแอชราคาและเงื่อนไขที่กำหนดเสมือนการทำรายการกับบุคคลภายนอก

4. บริษัท : บริษัท อินโดไทยซินเทติคซ์ จำกัด - ITS

ประเภทกิจการ ผลิตเส้นด้ายชนิดปั่น

ลักษณะความสัมพันธ์ : บริษัทถือหุ้นร้อยละ 7.56 และมีกรรมการบางส่วนร่วมกัน

มูลค่ารายการด้านรายรับ : รายได้จากการขายเส้นใยประดิษฐ์เรยอน มูลค่า 952,843,000 บาท

ความจำเป็นและความสมเหตุสมผลของการทำรายการ : ITS เป็นลูกค้ารายใหญ่ที่สุดของบริษัท
ราคาขายกำหนดเทียบเคียงกับราคาขายตลาดต่างประเทศ
และให้ส่วนลดพิเศษเนื่องจากปริมาณการซื้อจำนวนมาก ตลอดจนเป็นกิจการที่เกี่ยวข้องกัน โดย ITS
ส่งออกเส้นด้ายซึ่งใช้วัถตุดิบคือเส้นใยเรยอนของบริษัทฯ

5. บริษัท : บริษัท เซ็นจูรี่ เท็กซ์ไทลส์ จำกัด - CEN

ประเภทกิจการ ผลิตผ้า

ลักษณะความสัมพันธ์ : มีกรรมการบางส่วนร่วมกัน

มูลค่ารายการด้านรายรับ:รายได้จากการขายเกลือโซเดียมซัลเฟต มูลค่า 1,492,000 บาท

ความจำเป็นและความสมเหตุสมผลของการทำรายการ :
ราคาขายเกลือโซเดียมซัลเฟตกำหนดตามราคาตลาดทั่วไปเป็นเกณฑ์

มูลค่ารายการด้านรายจ่าย : ซื้อผ้า มูลค่า 327,000 บาท

ความจำเป็นและความสมเหตุสมผลของการทำรายการ : บริษัทฯ
ซื้อผ้าเพื่อนำมาตัดชุดเครื่องแบบสำหรับพนักงาน โดยใช้ราคาตลาดเป็นเกณฑ์

6. บริษัท : บริษัท ไทยอีพอกซี่ แอนด์ อัลลายด์ โปรดักส์ จำกัด - TEC

ประเภทกิจการ ผลิตอีพอกซี่เรซิ่น

ลักษณะความสัมพันธ์ : บริษัทถือหุ้นร้อยละ 16 และมีกรรมการบางส่วนร่วมกัน

มูลค่ารายการด้านรายจ่าย : ซื้ออีพอกซี่เรซิ่น มูลค่า 400,000 บาท

ความจำเป็นและความสมเหตุสมผลของการทำรายการ : บริษัทฯ
ซื้ออีพอกซี่เรซิ่นเพื่อนำเคลือบพื้นป้องกันสนิม โดยใช้ราคาตลาดเป็นเกณฑ์

7. บริษัท : บริษัท ไทยออแกนิก เคมีคัลส์ จำกัด - TOCC

ประเภทกิจการ ผลิตโซดาไฟและสารเคมี

ลักษณะความสัมพันธ์ : บริษัทถือหุ้นร้อยละ 49 และมีกรรมการบางส่วนร่วมกัน

มูลค่ารายการด้านรายรับ : ดอกเบี้ยรับจากเงินให้กู้ยืมระยะสั้น มูลค่า 1,361,000 บาท

ความจำเป็นและความสมเหตุสมผลของการทำรายการ : บริษัทฯ ให้กู้ยืมเงินจำนวน 100
ล้านบาทมีกำหนดระยะเวลา 1 ปี คิดดอกเบี้ยในอัตราสูงกว่าอัตราเงินฝากประจำ

มูลค่ารายการด้านรายจ่าย : ซื้อโซดาไฟ และสารเคมีอื่น มูลค่า 94,061,000 บาท

ความจำเป็นและความสมเหตุสมผลของการทำรายการ : TOCC เป็นผู้ผลิตโซดาไฟ
ซึ่งในประเทศไทยมีเพียงสองรายเท่านั้น ในขณะที่โซดาไฟเป็นวัตถุดิบหลักของบริษัท
ราคาซื้อเป็นราคาเทียบเคียงกับจากราคาตลาด ส่วนโซเดียมไฮโปรโครไรด์ และคลอรีน
กำหนดโดยราคาตลาดเช่นเดียวกัน

8. บริษัท : บริษัท ไทยซัลไฟท์ แอนด์ เคมีคัลส์ จำกัด - TSC

ประเภทกิจการ ผลิตสารเคมีโซเดียมซัลไฟท์

ลักษณะความสัมพันธ์ : เป็นบริษัทย่อยของ TCB และมีกรรมการบางส่วนร่วมกัน

มูลค่ารายการด้านรายรับ : รายได้จากการขายโซดาไฟ มูลค่า 7,712,000 บาท
รายได้จากการขายกำมะถัน มูลค่า 846,000 และดอกเบี้ยรับจากเงินกู้ยืมระยะสั้น มูลค่า
258,000 บาท

ความจำเป็นและความสมเหตุสมผลของการทำรายการ : บริษัทฯ
จำหน่ายโซดาไฟเป็นบางครั้งให้แก่ TSC เมื่อเกิดการขาดแคลน
ราคาขายกำหนดเท่ากับราคาทุนของบริษัท ตลอดจนให้กู้ยืมเงินระยะสั้น
ซึ่งคิดดอกเบี้ยในอัตราสูงกว่าอัตราดอกเบี้ยเงินฝากประจำ

9. บริษัท : บริษัท ไทยเปอร์อ๊อกไซด์ จำกัด - TPL

ประเภทกิจการ ผลิตไฮโดรเจนเปอร์อ๊อกไซด์

ลักษณะความสัมพันธ์ : บริษัทถือหุ้นร้อยละ 0.02 และมีกรรมการบางส่วนร่วมกัน

มูลค่ารายการด้านรายรับ : รายได้จากค่าเช่าสำนักงาน จำนวน 259,000 บาท

ความจำเป็นและความสมเหตุสมผลของการทำรายการ : บริษัทฯ
ได้ให้เช่าพื้นที่สำนักบางส่วนที่อาคารสำนักงานใหญ่ โดยกำหนดค่าเช่าเท่ากับราคาทุน

มูลค่ารายการด้านรายจ่าย : ซื้อไฮโดรเจนเปอร์อ๊อกไซด์มูลค่า 825,000 บาท

ความจำเป็นและความสมเหตุสมผลของการทำรายการ : บริษัทซื้อไฮโดรเจนเปอร์อ๊อกไซด์
เพื่อนำมาใช้ในกระบวนการผลิต โดยราคาซื้อเป็นราคาเทียบเคียงกับราคาตลาด

10. บริษัท : บริษัท เอวี เซลส์ อิงค์ จำกัด (จดทะเบียนในประเทศแคนาดา)- AVC

ประเภทกิจการ ผลิตเยื่อกระดาษ

ลักษณะความสัมพันธ์ : บริษัทถือหุ้นร้อยละ 16.67

มูลค่ารายการด้านรายรับ : : ดอกเบี้ยรับจากเงินให้กู้ยืมระยะยาว มูลค่า 7,944,000 บาท

ความจำเป็นและความสมเหตุสมผลของการทำรายการ : บริษัทให้กู้ยืมเงินระยะยาว
และคิดอัตราดอกเบี้ยคงที่ในอัตราที่สูงกว่าอัตราดอกเบี้ยในตลาด

มูลค่ารายการด้านรายจ่าย : ซื้อวัตถุดิบคือเยื่อกระดาษ มูลค่า 675,590,000 บาท

ความจำเป็นและความสมเหตุสมผลของการทำรายการ :
บริษัทมีสัญญาระยะยาวในการซื้อคืนเยื่อกระดาษ ซึ่งเป็นวัตถุดิบหลักในการผลิตเส้นใยเรยอน
การกำหนดราคาเทียบเคียงกับราคาตามปกติของการค้ากับบุคคลภายนอกทั่วไป

11. บริษัท : พีที อินโดลิเบอร์ตี้ เท็กซ์ไทล์ (จดทะเบียนในประเทศอินโดนีเซีย)- PTIL

ประเภทกิจการ ผลิตเส้นด้ายชนิดปั่น

ลักษณะความสัมพันธ์ : บริษัทถือหุ้นร้อยละ 40

มูลค่ารายการด้านรายรับ : รายได้จากการขายเส้นใยประดิษฐ์เรยอน มูลค่า 10,743,000 บาท

ความจำเป็นและความสมเหตุสมผลของการทำรายการ :
ราคาขายที่กำหนดเทียบเคียงกับราคาตลาดต่างประเทศ

3 มาตรการ/ ขั้นตอนของการอนุมัติการทำรายการระหว่างกัน

การทำรายการระหว่างกันที่มิใช่รายการค้าปกติ
จะต้องได้รับการพิจารณาจากที่ประชุมคณะกรรมการบริษัท
ซึ่งมีกรรมการตรวจสอบเข้าร่วมการประชุมด้วย

ในการประชุมเช่นว่านั้น ผู้บริหารหรือผู้ถือหุ้นที่มีส่วนได้เสีย มิได้ออกเสียงลงคะแนนด้วย

4 นโยบาย และแนวโน้มการทำรายการระหว่างกันในอนาคต

ผู้ค้าที่ถูกเรียกว่าบุคคลที่อาจมีความขัดแย้งนั้น แท้ที่จริงคือพันธมิตรในทางธุรกิจของบริษัทฯ
ดำรงอยู่ในฐานะของ Supply Chain
ที่มีความเข้าใจในการทำธุรกิจร่วมกันอันนำมาสู่ความคล่องตัวในการปรับเปลี่ยน

บริษัทฯ เป็นผู้ประกอบการกิจการผลิตสินค้าสิ่งทอ หากไม่สามารถปรับเปลี่ยนได้รวดเร็ว
หรือขาดความคล่องตัว จะส่งผลกระทบทั้งต่ออุตสาหกรรมต้นน้ำและ ปลายน้ำ การที่บริษัทฯ
มีเครือข่ายธุรกิจพันธมิตรที่มีสัมพันธภาพ ที่ดีจึงเป็นสิ่งที่จำเป็น
ข้อเท็จจริงที่ควรกล่าวถึงก็คือหลายกิจการเป็น SUPPLY CHAIN โดยเฉพาะในอุตสาหกรรมสิ่งทอ
หลายกิจการมีการพัฒนาร่วมกัน เพื่อการสนับสนุนและเอื้ออำนวยข้อมูลทางการค้า
ซึ่งได้ส่งผลที่ชัดเจนแล้วจากผลการประกอบการของบริษัทฯ ว่าการค้าขายกับผู้ค้าเหล่านั้น
เป็นการเอื้ออำนวยประโยชน์ ให้แก่บริษัทและผู้ถือหุ้นได้อย่างดีที่สุด

คณะกรรมการบริษัท
ตระหนักถึงความรับผิดชอบต่อหน้าที่ในฐานะกรรมการบริษัทมหาชนที่พึงมีต่อผู้ถือหุ้น พนักงานและ
Stake-Holder ทุกฝ่ายภายใต้หลักการการกำกับดูแลกิจการที่ดี
ด้วยการจัดวางระบบการปฏิบัติงานที่โปร่งใสและเปิดเผยข้อมูลเท่าที่ไม่กระทบต่อประโยชน์อันชอบธรรมของบริษัทฯ
และผู้ถือหุ้น

5. เหตุผลที่บุคคลที่อาจมีความขัดแย้งถือหุ้นในบ. ย่อย / บ. ร่วม เกินร้อยละ 5

  - ไม่มี -